Светослав Иванов
Животът безпощадно продължава…

chitanka.info

Животът безпощадно продължава…

Повтарят се бедите, както дните

от седмицата — понеделник до неделя.

И все, едно и също… Само мъка!

Повтарят се, повтарят се нещата…

И нищо хубаво не става.

Все болен, безработен, беден.

И все така — дълбоко по нощите

изписвам стихове… и те такива!

Изтръгнати от тъмното, деца на мрака.

А после съмва, става светло, и отново

В прозореца ми, като в клетка — бесни псета

по мене лаят всичките въпроси.

А аз не съм готов да отговоря.

А аз не мога с нищо да се справя.

В годините си трупал съм провали…

Понякога се чувствам много гузен.

И после всичко се повтаря.

Дали ми котка мина път, дали прокле ме

със страшна злоба някой… Все едно и също.

А животът безпощадно продължава

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.